CELEX: 51998PC0051(16)
Language: da
Date: 1998-02-09
Title: Forslag til Rådets forordning (EF) om ændring af forordning (EØF) nr. 805/68 om den fælles markedsordning for oksekød

Avis juridique important

|

51998PC0051(16)

Forslag til Rådets forordning (EF) om ændring af forordning (EØF) nr. 805/68 om den fælles markedsordning for oksekød  /* KOM/98/0051 endelig udg. - Vol. III - CNS 98/0047 */  

EF-Tidende nr. C 087 af 23/03/1998 s. 0023

Forslag til RÅDETS FORORDNING (EF) Nr. . . .af . . .om ændring af forordning (EØF) nr. 805/68 om den fælles markedsordning for oksekød (98/C 87/16) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 43,under henvisning til forslag fra Kommissionen,under henvisning til udtalelse fra Europa-Parlamentet, ogud fra følgende betragtninger:Rådet har ved forordning (EF) nr. 2222/96 (1) vedtaget bestemmelser om midlertidig justering af de regionale lofter, der er fastsat i artikel 4b, stk. 3, i Rådets forordning (EØF) nr. 805/68 (2), senest ændret ved forordning (EF) nr. 2634/97 (3), svarende til antallet af handyr, for hvilke den særlige præmie kan ydes i 1997 og 1998; langsigtede foranstaltninger er ved at blive udarbejdet; de justerede regionale lofter bør derfor videreføres i et år;forordning (EF) nr. 2222/96 bemyndigede Kommissionen til at træffe de fornødne foranstaltninger med hensyn til de rettigheder til ammekopræmier, der ikke udnyttes af producenterne i 1997 og 1998 og føres tilbage til den nationale reserve; af ovennævnte grunde bør tilladelsen videreføres i et år;hver medlemsstats undersøgelse af antallet af ansøgninger om den særlige præmie, det regionale loft og antallet af slagtede dyr viser, at antallet af præmieansøgninger i Spanien og Portugal er langt større end de regionale lofter i disse lande, og at forholdet mellem det regionale loft og antallet af slagtede dyr ligger under gennemsnittet i EF; valget af referenceår for bestemmelse af det regionale loft i Portugal blev begrænset som følge af den sene anvendelse af præmieordningen; for at tilnærme de regionale lofter til det faktiske produktionsniveau bør de regionale lofter i Spanien og Portugal forhøjes fra den 1. januar 1997 -UDSTEDT FØLGENDE FORORDNING:Artikel 1 I forordning (EØF) nr. 805/68 foretages følgende ændringer:1. I artikel 4b, stk. 3, litra b):a) ændres »i 1997 og 1998« til »i 1997, 1998 og 1999«b) ændres de for Spanien og Portugal anførte tal »603 674« og »154 897« til henholdsvis »649 896« og »166 483«.2. Artikel 4f, stk. 4, andet led, affattes således:»- foranstaltningerne vedrørende uudnyttede individuelle rettigheder i 1997, 1998 og 1999, som er blevet tilbageført til de nationale reserver.«Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende.Artikel 1, nr. 1, litra b), anvendes dog fra den 1. januar 1997.Denne forordning er bindende i alle enkeltheder og gælder umiddelbart i hver medlemsstat.Udfærdiget i . . .På Rådets vegne. . .(1) EFT L 296 af 21.11.1996, s. 50.(2) EFT L 148 af 28.6.1968, s. 24.(3) EFT L 356 af 31.12.1997, s. 13.